# Теологийн үндсэн ойлголтууд– Модуль хоёр – Бурхан Эцэг

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Мөн танд энэ хичээлээс сайн ойлгоогүй зүйл байна уу?
2. Христитгэгчид яагаад Библийн Бурхан бол цорын ганц хийгээд үнэн Бурхан гэж хэлдэг вэ?
3. Бурханы хязгааргүй ба харьцуулшгүй хүч чадлыг тодорхойлж, тайлбарлана уу.
4. Бүтээлийн үйлс дэх Эцэгийн Бүтээгчийн үүрэг оролцооны тухай ярилцана уу.
5. Бурханы сайн бүтээл болох дэлхий ертөнц Түүний сайн сайхан чанарыг хэрхэн тусган харуулдаг вэ?
6. Бурханы бүтээлийн дээрх бүрэн эрхт, бүхнийг хамарсан, хосгүй онцгой эрх мэдлийн тухай тайлбарлана уу.
7. Амьдралын ямар зүйлс таныг Бурханыг эрхэмлэдэг шигээ тэдгээрийг эрхэмлэх сорилтод оруулдаг вэ?
8. Бүтээлийн гоо үзэсгэлэн хийгээд сайн сайхнаас бид хэрхэн Бурханы гоо сайхан болон сайн сайхныг олж хардаг вэ?
9. Хараалын үр дагавар байгаль дэлхий болон хүний нийгэмд ямар нөлөө үзүүлсэн бэ?
10. Бурхан бол “Эцэг” гэдгийг санахад тань туслах ямар бодит арга замууд байна вэ?
11. Бурхан бол “Бүхнээс хүчит” гэдгийг санахад тань туслах ямар арга замууд байна вэ?
12. Та бусад шашнуудын тухай юу гэж боддог вэ? Тэдгээрийн ялгаа чухал уу? Өөр шашинд итгэдэг хүн аврагдах болов уу? **БҮХНЭЭС ХҮЧИТ ЭЦГИЙН талаарх ДҮГНЭЛТ – БОДГАЛЬ:** Бид Гурвалыг Бурханы оршихуйн буюу мөн чанарын (Гурвалын онтологи) талаас нь авч үзэж болно. Энэ нь гурвалын бодгалиуд нь яг адил бурхан чанартай бөгөөд хүч чадал хийгээд сүр жавхлан нь эн тэнцүү гэсэн үг юм. Мөн бид Гурвалыг бодгаль бүр нь хоорондоо хэрхэн харилцаа холбоотой байдаг (экономик онол) талаас нь авч үзэж болдог. Энэ нь бодгаль бүр нь өөр өөр үүрэг, өөр өөр түвшний эрх мэдэл ба өөр өөрийн гэсэн гүйцэтгэх ажлуудтай байдаг гэсэн санаа юм.

**КЭЙС СУДЛАЛ:** Боб шинэхэн итгэгч байв. Тэрээр чуулганд явж эхлээд жил орчим хугацаа өнгөрөв. Нэг удаа Ням гарагийн сургуулийн хичээл дээр нь залбирлын тухай зааж гэнэ. Багш нь Гурвалын гишүүн бүр бүх талаараа адилхан Бурхан учраас, мөн тэд нэг учраас Христитгэгчид нь Гурвалын гишүүн бүрд хандан залбирч болно гэжээ. Харин Боб нэг л итгэлгүй байсан учраас “Тийм ээ, та нар бүгдэд нь хандан залбирч болно. Харин би бол бүгдийг нь захирдаг Эцэгт л хандан залбирна. Чамд ямар нэг зүйл хэрэгтэй бол Боссд нь хэлэх хэрэгтэй биз дээ” гэж хэлэв. Түүнтэй хамт хичээлд сууж байсан Анжела гэдэг бас нэг шинэхэн итгэгч “Би бол надтай илүү ойр байдаг Ариун Сүнсэнд залбирсан нь дээр гэж бодож байна. Эцэг бол арай л хол санагддаг” гэв.

**ТУНГААН БОДОХ АСУУЛТУУД**

1. Танай соёлд хүмүүс Гурвалын гишүүдийн ялгаатай үүрэг оролцоонд хэрхэн ханддаг вэ? Гурвалын гишүүд өөр өөр үүрэг оролцоотой боловч эн тэнцүү гэж тэд үздэг үү? Эсвэл тэд (амьдрал дээрээ тулгуурлан) Гурвалын гишүүдийг үүрэг оролцооных нь ач холбогдлын дагуу эрэмбэлсэн байдаг уу? Нэгийг нь нөгөөгөөс нь дээгүүр тавьдаг уу? Эргэцүүлэн бодно уу.
2. Та Гурвалын гишүүдийн өөр өөр үүрэг оролцоог юу гэж үздэг вэ? Гурвалын гишүүд өөр өөр үүрэг оролцоотой ч бүгд эн тэнцүү гэж үздэг үү? Эвсэл та (амьдралд дээрээ тулгуурлан) Гурвалын гишүүдийг үүрэг оролцооных нь ач холбогдлын дагуу эрэмбэлдэг үү? Нэгийг нь нөгөөгөөс нь дээгүүр тавьдаг уу? Тийм бол яагаад? Үгүй бол яагаад?
3. Хэдийгээр Ариун Сүнс өөр рүүгээ биш Христ руу биднийг чиглүүлдэг ч (Иохан 15:26) бид үүнийг үүргийнх нь нэгэн хэсэг хэмээн хүндэтгэх ёстой (Иохан 16:13-14). Та үүний талаар юу гэж бодож байна вэ? Энэ нь бидэнд ямар сайн үлгэр дуурайл үзүүлж байна вэ?
4. Суралцаж буй хамт олонтойгоо доорх асуултуудын дагуу ярилцаарай:
   1. Өөр өөр үүрэг болон эн тэнцүү байдал нь хэрхэн Гурвалын дотор болон бүтээлийн дотор хамтдаа зэрэгцэн оршдог вэ?
   2. Эн тэнцүү ба өөр ялгаатай үүрэг бүхий Гурвалын мөн чанар нь бидэнд бүтээл дэх эрх мэдлийн харилцааны жинхэнэ мөн чанарыг ойлгоход хэрхэн тусалдаг вэ?
   3. Бүтээл дэх эрх мэдлийн харилцаа гэм нүглээс болж хэрхэн гажуудсан бэ?

**Хэрэгжүүлэх даалгавар**

* Та энэ долоо хоногт залбирахдаа зүрх сэтгэлдээ Гурвалын аль нэг гишүүнийг нөгөө хоёроос нь дээгүүр бүү тавиарай. Гурвалын гишүүн бүрийг эн тэнцүү байдлынх нь дагуу хүндэтгээрэй. Ингэхдээ зөвхөн эн тэнцүү сүр жавхлантай төдийгүй өөр өөр үүрэгтэй байдгийг нь ч хүндэтгээрэй.
* Та нөхөр, пастор, ахлагч эсвэл ажил мэргэжил дээрээ эрх мэдэл бүхий удирдагч бол та тэрхүү үүргээ өөрийгөө алдаршуулахын тулд эсвэл өөрийгөө эрх мэдэл дор байгаа хүмүүсээсээ дээр гэж мэдрэхийн тулд ашигладаг эсэхээ нэг нягтлан шалгаарай. Эзэнтэй хамт байхад цаг гаргаж, Бурханаас мэргэн ухаан болон даруу байдлыг гуйгаарай. Удирдлагын үүрэг бол Эзэний танд өгсөн үүрэг болохоос өөрийгөө чухал гэж мэдрэх арга хэрэгсэл биш юм.